Nolikuma Pielikums Nr. 1

Atklāts konkurss ar ID Nr. LNSC 2023/7/AK/ERAF

**DARBA UZDEVUMS/TEHNISKĀ SPECIFIKĀCIJA**

**(aktualizēta 07.06.2023.)**

**Daugavas stadiona sporta laukumu būvdarbi, teritorijas labiekārtojums un ēku demontāža**

**(Atkārtots)**

**1. Vispārējā informācija**

|  |  |
| --- | --- |
| **Būvniecības ieceres dokumentācijas nosaukums:** | Izstrādātas divas būvniecības ieceres dokumentācijas:   1. Daugavas stadiona vieglatlētikas un futbola treniņu laukuma, teritorijas labiekārtojums un ēku demontāžas būvniecības ieceres dokumentācija; 2. Daugavas stadiona centrālā sporta laukuma būvniecības ieceres dokumentācija |
| **Būvniecības ieceres dokumentācijas izstrādātājs:** | SIA”BM-projekts”, vienotais reģistrācijas numurs 40103196966, juridiskā adrese Upesgrīvas iela 16,Rīga, LV-1002 |
| **Teritorija:** | Daugavas stadiona teritorija, topošais kultūras un sporta kvartāls, kopējā teritorijas platība 10,3195 ha  Daugavas stadions atrodas valsts nozīmes pilsētbūvniecības pieminekļa Rīgas pilsētas vēsturiskais centrs (valsts aizsardzības Nr.7442) un UNESCO Pasaules kultūras un dabas mantojuma vietas Nr.852 Rīgas vēsturiskais centrs (RVC) aizsardzības zonā. |
| **Objekt un tā vispārējs raksturojums:** | Objekts ir daļa no Daugavas stadiona teritorijas.  Plānotie būvdarbi:  **1.OBJEKTS:**   1. Vieglatlētikas treniņu laukuma būvdarbi:    1. Futbola laukums ar dabīgo zālienu;    2. Vieglatlētikas skrejceļi un sektori. 2. Futbola treniņu laukuma (ar porasfalta segumu) būvdarbi. 3. Administratīvās ēkas demontāža (būves kadastra apzīmējums 01000372003014). 4. Noliktavas demontāža (būves kadastra apzīmējums 01000372003022). 5. Esošas konteinera ēkas pārvietošana. 6. Laukumu pieguļošās teritorijas labiekārtošana. 7. U.c.   **2.OBJEKTS:**  1. Centrālā sporta laukuma būvdarbi:   * 1. Futbola laukums ar dabīgo zālienu;   2. Futbola laukuma apsildes sistēmas izbūve (AVK-A) un esošā siltummezgla pārbūve (ST);   3. Vieglatlētikas skrejceļi un sektori.  1. Siltumtīklu izbūve un pārbūve (SAT), atbilstoši SIA “Rīgas siltums” izsniegtajiem tehniskajiem noteikumiem. 2. Nožogojuma izbūve aiz Daugavas ledus halles. 3. Laukumu pieguļošās teritorijas labiekārtošana. 4. U.c. |
| **Objekta adrese:** | Augšiela 1, Rīga, LV-1009, Latvija |
| **Pasūtītājs:** | SIA “Latvijas Nacionālais sporta centrs”,  reģ.Nr.50003140671, Augšiela 1, Rīga, LV-1009, Latvija |
| **Būvniecības veids:** | 1. Nojaukšana – īpašumā esošo būvju demontāža; 2. Atjaunošana, Pārbūve; 3. Labiekārtošana; 4. u.c. |
| **Būvdarbu secība:** | 1. Nepieciešamo atļauju saņemšana un dokumentācijas sagatavošana būvdarbu uzsākšanas izpildei saņemšana; 2. Nojaukšana; 3. Būvdarbi; 4. Teritorijas labiekārtojums; 5. Apliecinājuma, paziņojumu par objekta gatavību ekspluatācijai iesniegšana; 6. Akta par objekta gatavību ekspluatācijai saņemšana; 7. Pieņemšanas – nodošanas akta parakstīšana. |
| **Būvuzraudzība:** | Būvdarbu būvuzraudzību - būvdarbu pārbaude un atsevišķu darbu operāciju pieņemšana, saskaņā ar 2014.gada 19.augusta Ministru kabineta noteikumiem Nr. 500 „Vispārīgie būvnoteikumi”, ko veic Pasūtītāja izraudzītais pārstāvis – Būvuzraugs. |
| **Autoruzraudzība:** | Kontrole, ko veic Pasūtītāja izraudzītais pārstāvis – Autoruzraugs. Autoruzraudzību veic pēc projektēšanas darbu pabeigšanas līdz Objekta nodošanai ekspluatācijā, lai nodrošinātu Objekta realizāciju atbilstoši būvniecības ieceres dokumentācijām. |
| **Uzdevums:** | 1. Veikt būvdarbus, atbilstoši izstrādātajām būvniecības ieceres dokumentācijām; 2. Nodot Objektu ekspluatācijā atbilstoši būvnormatīviem; 3. Nodot Objektu Pasūtītājam ar pieņemšanas-nodošanas aktu. |
| **Izpildītājs:** | Būvdarbu veicējs |

# **Vispārējās prasības piedāvājuma sagatavošanai**

* 1. Izpildītāja pienākumos, iepirkuma procedūras laikā, ietilpst pilnīga iepazīšanās ar iepirkuma priekšmetu, visu iespējamo risku, kas varētu rasties būvniecības procesā, apzināšana, būvniecības vietas un tai pieguļošās teritorijas apsekošana, lai veiktu tās novērtējumu piedāvājuma sagatavošanas laikā. Ja nepieciešams, piedāvājuma sagatavošanas laikā Objekta teritoriju iespējams apmeklēt vairākas reizes un veikt atkārtotu apsekošanu, lai precizētu informāciju piedāvājuma sagatavošanas laikā un izvērtētu Pasūtītāja prasības.
  2. Izpildītājs pilnībā uzņemas atbildību un risku par visu būvdarbu veikšanai nepieciešamās izpētes darbu veikšanu un informācijas iegūšanu piedāvājuma sagatavošanas laikā.
  3. Sagatavojot piedāvājumu, Izpildītājam, kā savas nozares profesionālim, jāapzina un jāparedz visi darbi, kas veicami līdz Objekta nodošanai ekspluatācijā/atzīmes par būvdarbu pabeigšanu saņemšanai, u.c. – viss, kas attiecas uz būvdarbiem, tajā skaitā, bet ne tikai, jāparedz izdevumi darbaspēka mobilizācijai, būvlaukuma iekārtošanai, uzturēšanai, būvtāfelei, u.tml., nepieciešamās izpilddokumentācijas noformēšanu, būvmateriālu pārbaudi un saskaņošanu ar Pasūtītāju, palīgdarbiem, bez kuriem nav iespējams veikt būvdarbu rasējumos un apjomos norādītos būvdarbus, visas nepieciešamās pārbaudes, kuras pieprasa Latvijas Republikas normatīvie akti, tai skaitā ar būvuzraugu saskaņotas materiālu pārbaudes, darbu uzmērījumi, izdevumi par elektroenerģiju, siltumu, ūdeni, kanalizāciju u.c. komunālie un vispārējie obligātie maksājumi būvdarbu veikšanas laikā, un citi darbi un pasākumi, bez kuriem nevar tikt veikti Objekta būvdarbi.
  4. Izpildītājam, pēc līguma noslēgšanas, bet ne vēlāk kā pirms būvdarbu uzsākšanas, Pasūtītājam ir iesniedzams detalizēts plānotais būvdarbu darbu grafiks ar galvenajiem darbu veidiem. Darbu grafiks jāsaskaņo ar Pasūtītāju.
  5. Ja tehniskajā specifikācijā un būvniecības dokumentācijā, tai skaitā, jebkuros pielikumos vai pozīcijās norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, tad pretendents piedāvājumā var piedāvāt un norādīt ekvivalentas preces vai atbilstību ekvivalentiem standartiem, kas atbilst tehniskās specifikācijas prasībām un parametriem un nodrošina tehniskajā specifikācijā un projektēšanas programmā prasīto darbību (ievērojot Nolikuma un tā pielikumos minēto).
  6. Izpildītājs nodrošina, ka visos dokumentos, kas saistīti ar minēto Objektu un tiek sagatavoti noslēgtā līguma ietvaros, ir atsauce uz Eiropas Reģionālās attīstības fonda projekta Nr. 5.6.1.0/17/I/001 “Kultūras un sporta kvartāla izveide Grīziņkalna apkaimē”.

# **Būvdarbu termiņi**

* 1. Būvdarbu termiņi norādīti katram Objektam atsevišķi:
     1. **1.Objekts:** **Vieglatlētikas un futbola treniņu laukumi, teritorijas labiekārtojuma vieta un demontējamās ēkas**, kas atrodas Daugavas stadiona teritorijas Ziemeļu daļā:
        1. **Kopējais būvdarbu izpildes termiņš**, visu atzinumu saņemšana par būves gatavību ekspluatācijai, būves kadastrālās uzmērīšanas lietas saņemšana, institūcijas/-u (kura pilda būvvaldes funkciju, u.c.) saskaņojumi par būves nodošanu/pieņemšanu ekspluatācijā un būves nodošana Pasūtītājam plānojams ne ilgāk kā 5 mēneši, no kuriem Būvdarbi un Objekta nodošana ekspluatācijā - ne vairāk kā 4 mēneši, bet ne vēlāk, kā līdz 31.12.2023., dokumentācijas sagatavošana un/vai būves nodošana Pasūtītājam - ne vairāk kā 1 mēnesis no abpusējas Līguma parakstīšanas dienas.
     2. **2.Objekts:** **Centrālais sporta laukums**, kas atrodas Daugavas stadiona teritorijā, Centrālo, Ziemeļu un Dienvidu tribīņu centrālajā daļā:
        1. **Kopējais būvdarbu izpildes termiņš**, visu atzinumu saņemšana par būves gatavību ekspluatācijai, būves kadastrālās uzmērīšanas lietas saņemšana, institūcijas/-u (kura pilda būvvaldes funkciju, u.c.) saskaņojumi par būves nodošanu/pieņemšanu ekspluatācijā un būves nodošana Pasūtītājam plānojams ne ilgāk kā 5 mēneši, no kuriem Būvdarbi un Objekta nodošana ekspluatācijā - ne vairāk kā 4 mēneši, bet ne vēlāk, kā līdz 31.12.2023., dokumentācijas sagatavošana un/vai būves nodošana Pasūtītājam - ne vairāk kā 1 mēnesis no abpusējas Līguma parakstīšanas dienas.
        2. Būvdarbu laikā izmantot būvniecībai nodoto teritoriju, rēķinoties, ka būvdarbu veicējam pienākums ir ievēro publisko masu pasākumu norises drošības noteikumus kultūras un sporta pasākumu laikā.
        3. No 2023.gada 19.jūnija līdz 2023.gada 12.jūlijam visā Daugavas stadiona teritorijā norisināsies XXVII Vispārējo latviešu Dziesmu un XVII Deju svētku lieluzvedums “Mūžīgais dzinējs”, kura laikā nebūs iespējams veikt pašus būvdarbus (ja attiecināms).

# **Izmantojamie normatīvie dokumenti**

* 1. Veicot būvdarbus, jāievēro Latvijas Republikas spēkā esošie normatīvie akti, Ministru kabineta noteikumi, kā arī Latvijas valsts standartu prasības.
  2. Atkāpes no būvniecību reglamentējošo normatīvo aktu tehniskajām prasībām Būvprojektā ir iespējamas Būvniecības likumā noteiktajā kārtībā (pēc saskaņošanas ar attiecīgajām valsts un pašvaldību institūcijām, ja ar alternatīviem tehniskajiem risinājumiem tiek nodrošināta būvēm noteikto būtisko prasību izpilde).
  3. Gadījumā, ja šajā tehniskajā specifikācijā vai tās pielikumos norādītas zemākas prasības kā noteikts Latvijas būvnormatīvos un standartos, jāpiemēro Latvijas būvnormatīvi un standarti.

1. **Būvdarbu pamatnosacījumi un pamatprasības**
   1. Izpildītājam būvdarbi jāveic saskaņā ar SIA”BM-projekts” izstrādātajām būvniecības ieceres dokumentācijām un ar to saistīto dokumentāciju, tajā skaitā darbu daudzumiem, ņemot vērā spēkā esošos Latvijas Republikas normatīvos aktus.
   2. Izpildītāja pienākumos ietilpst visu nepieciešamo atļauju iegūšana būvdarbu veikšanai. Būvniecības darbu uzsākšana un realizācijas secība Izpildītājam ir jāsaskaņo ar Pasūtītāju.
   3. Visas Līguma izpildei un būvdarbu/darbu nodošanai ekspluatācijā nepieciešamās dokumentācijas, izpilddokumentācijas u.c. dokumentācijas sagatavošana, iesniegšana, kā arī kompetento iestāžu apstiprinājumu saņemšana, ir tikai un vienīgi Izpildītāja pienākums.
   4. Pirms būvdarbu uzsākšanas Izpildītāja pienākums ir izstrādāt detalizētu būvdarbu veikšanas projektu un līdz būvdarbu uzsākšanai jāizstrādā un jāsaskaņo ar Pasūtītāju Būvlaukuma iekšējās kārtības noteikumi.
   5. Pirms būvdarbu uzsākšanas, ja to pieprasa attiecīgas kompetentas iestādes vai to nosaka normatīvie akti, Izpildītājam jāveic esošo koku novērtējums un būvniecības ietekme uz kokiem. Paredzēt jaunus koku stādījumus. Izpildītājam visā tālākajā Būvniecības procesā ir jānodrošina tādi koku augšanai nepieciešamie apstākļi, lai tiktu nodrošināta koku ieaugšana, par ko Izpildītājam jāuzņemas atbildība.
   6. Izpildītājam ir pienākums Objekta būvniecības laikā apmaksāt komunālos pakalpojumus (elektroenerģija, ūdens un kanalizācija, apkure u.c.), Izpildītājam aprīkojot ar kontrolskaitītājiem.
   7. Izpildītājam ir pienākums veikt ārējo tīklu pārcelšanu, pārvietošanu, u.tml., par saviem līdzekļiem (ja ir attiecināms un nepieciešams), kā arī jāparedz finansējums investīciju/sadarbības līgumiem ar inženiertīklu turētājiem.
   8. Ar Pasūtītāja pilnvarojumu Izpildītājam ir pienākums normatīvajos aktos noteiktajā kārtībā izstrādāt un kārtot Būvdarbu veikšanas dokumentāciju visā būvdarbu veikšanas laikā.
   9. Gadījumā, ja Izpildītājs konstatē kļūdas vai neatbilstības izstrādātajās būvniecības ieceres dokumentācijās, būvdarbu apjomos vai citā ar būvdarbiem saistītā dokumentācijā, vai, ja atklāj neparedzētus apstākļus, kas var kavēt izpildīt ar līgumu uzņemtās saistības vai ietekmēt objekta drošību vai kvalitāti, Izpildītājam ir pienākums nekavējoties rakstiski paziņot par to Pasūtītājam, vienlaicīgi norādot kā un kādā termiņā Izpildītājs novērsīs radušos problēmu. Izpildītājs turpina pildīt Līgumu tādā mērā, cik tas neietekmē objekta vai personāla drošību, ja vien Pasūtītājs nav rakstiski pieprasījis apturēt būvdarbu veikšanu. Ja Būvdarbu izpilde ir tikusi apturēta, tā tiek atsākta pēc tam, kad Pasūtītājs ir devis rīkojumu turpināt būvdarbus saskaņā ar Līgumā noteiktajiem darbu apjomiem.
   10. Izpildītājs nav tiesīgs izdarīt jebkādas atkāpes no šīs tehniskās specifikācijas vai pozitīvu ekspertīzes atzinumu saņēmušu būvniecības ieceres dokumentācijas bez iepriekšējas rakstiskas Pasūtītāja piekrišanas. Tāpat arī jebkuru Līgumā neparedzētu būvdarbu veikšanu Izpildītājs nav tiesīgs uzsākt bez pušu noslēgtas rakstveida vienošanās par šādu būvdarbu izpildi.
   11. Objekta realizācijas gaitā radušos būvniecības atkritumus apsaimniekot atbilstoši Atkritumu apsaimniekošanas likumam, kā arī Rīgas valstspilsētas pašvaldības saistošajiem noteikumiem.
   12. Būvdarbus Izpildītājs veic taupīgi un racionāli izmantojot būvizstrādājumus un būvniecībai atvēlētos resursus.
   13. Izpildītājam jāveic visi nepieciešamie pasākumi, lai novērstu kaitējumu vai jebkādu draudošu kaitējumu, kāds varētu rasties trešajai personai būvdarbu izpildes rezultātā. Izpildītājam jāapdrošina kaitējuma iestāšanās gadījums saskaņā ar nolikumā minētajām apdrošināšanas prasībām.
   14. Izpildītājam ir jāizstrādā visu inženiertīklu izpildshēmas digitālā un papīra formātā. Iesniedzot Būvuzraugam akceptēšanai ikmēneša veikto darbu aktu, pie tā jābūt pievienotam pilnam izpilddokumentācijas komplektam.
   15. Segto darbu akti jāsagatavo konkrēti katram izpildītajam segtajam darbam, tos neapkopojot kopējā aktā.
   16. Izpildītāja pienākums ir sagatavot uzstādīto iekārtu un sistēmu ekspluatācijas instrukcijas, kā arī kopšanas instrukcijas latviešu valodā.
   17. Izpildītāja pienākumos ietilpst būvtāfeles un citu informatīvo zīmju uzstādīšana objektā. Tās jāizgatavo no izturīga materiāla, un tai jābūt atbilstoši nokrāsotai un ar atbilstošajiem uzrakstiem. Izpildītājs iesniedz Pasūtītājam apstiprināšanai būvtāfeles un citu zīmju formātus.
   18. Izpildītājam nav atļauts izmantot Objektu vai jebkuru atsevišķu darbu veikšanas teritoriju reklāmas zīmju uzstādīšanai, reklamēšanai mājas lapā, sociālajos tīklos un citur bez Pasūtītāja rakstiskas piekrišanas.
   19. Pasūtītājam ir visas tiesības pieprasīt pārvietot labākā vietā jebkuru zīmi, uzrakstus vai reklāmu, vai pieprasīt novākt no tos no būvlaukuma, ja tiem ir nekvalitatīvs izpildījums, vai ja tie neatbilst vispārējām sabiedrības normām.
   20. Izpildītājam jānodrošina, ka visi uzraksti un reklāmas tiek noņemti līdz tam laikam, kad darbi tiek nodoti Pasūtītājam.
   21. Izpildītāja pienākums ir pilnībā aprīkot būvlaukumu. Darba drošības un veselības aizsardzības noteikumi jāievēro saskaņā ar valstī noteiktajiem standartiem. Izpildītājs nevar prasīt no strādnieka, lai viņš strādātu antisanitāros un drošības tehnikai neatbilstošos apstākļos. Jābūt pietiekamā skaitā biotualetēm.
   22. Visā būvdarbu gaitā ap objektu jābūt uzceltam un uzturētam nožogojumam vai pagaidu sienām, kā tas norādīts darbu organizācijas projektā. Izpildītājam regulāri jāpārbauda nožogojums un nekavējoties jāveic pasākumi, lai nepieciešamības gadījumā to salabotu. Nožogojumam un sastatnēm jābūt labā stāvoklī visu būvdarbu laikā.
   23. Izpildītājam jāsagatavo nepieciešamie darba rasējumi visiem veicamajiem Darbiem. Šie rasējumi jāpiegādā pēc iespējas ātrākā laikā pēc Līguma noslēgšanas visām būvniecībā iesaistītajām pusēm, lai dotu pietiekami daudz laika tām iepazīties ar materiālu un sniegt komentārus pirms plānoto Darbu uzsākšanas. Nepieciešamības gadījumā jāsaskaņo rasējumus ar pārējiem darba rasējumiem, kas varētu būt saistībā un ietekmēt kārtējo Darbu izpildi.
   24. Visiem rasējumiem, kas nodoti izskatīšanai, jābūt noformētiem drukātā veidā un tiem jābūt ar Izpildītāja parakstu. Būvdarbi var tikt veikti tikai saskaņā ar būvprojektu un darba rasējumiem.
   25. Būvuzrauga un/vai Pasūtītāja akcepts atsevišķām darba detaļām vai tehniskajiem rasējumiem neatbrīvo Izpildītāju no atbildības par kļūmēm vai nepareizu Darbu izpildi.
   26. Būvuzrauga un/vai Pasūtītāja parakstam ir vispārējs raksturs, un tas nenodrošina nekādu īpašu pārbaudi un neatbrīvo Izpildītāju no materiālu pārbaudes un aprīkojuma nodrošināšanas un Darbus veikšanas atbilstoši būvprojektam, specifikācijām un ražotāja dotajām instrukcijām.
   27. Jebkurā darba laikā, kad Pasūtītājs vai Būvuzraugs uzskata par nepieciešamu, viņš var apmeklēt būvlaukumu vai attiecīgā materiāla/iekārtu ražošanas uzņēmumu, lai pārliecinātos par ražošanas kvalitāti. Materiāliem un iekārtām jābūt pārbaudītiem pirms tie atstāj ražotāja un piegādātāja teritoriju, kā arī pēc to saņemšanas Objektā.
   28. Izpildītājam jādod laiks Būvuzraugam, lai veiktu visu nepieciešamo materiāla novērtēšanu un dotu atļauju tā uzglabāšanai Objektā. Darbu kavējumi, kas radušies laikā nenovērtēta vai nepiegādāta materiāla dēļ netiks uzskatīti par objektīviem iemesliem objekta nodošanas ekspluatācijā beigu termiņa neievērošanā.
   29. Visi ražotāja dokumenti - kvalitātes sertifikāti, pārbaudes lapas, atbilstības deklarācijas un izziņas utt., kas apliecina, ka materiāls ir ticis pārbaudīts atbilstoši vispārējiem standartiem un atbilst tiem, pēc Būvuzrauga pieprasījuma jāpiegādā Izpildītājam objektā bez maksas.
   30. Būvlaukumā nav atļauts pagaidu ēkas un būves izmantot dzīvošanai.
2. **Būvdarbu īpašie noteikumi**
   1. Būvdarbi jāveic, atbilstoši Pasūtītāja, Latvijas Vieglatlētikas savienības, Latvijas Futbola federācijas, Valsts izglītības satura centra un Latvijas Nacionālā kultūras centra ieteikumiem, kā arī ievērojot World Athletics (WA), European Athletics Association (EAA) un Union of European Football Associations (UEFA) prasības un ieteikumus.
   2. Plānots, ka Daugavas stadiona teritorijā 2023.gada sākumā tiks uzsākta vieglatlētikas manēžas ar multifunkcionalitāti būvniecība. Centrālā sporta laukuma, vieglatlētikas treniņu (iesildīšanās) laukuma un vieglatlētikas manēžas ar multifunkcionalitāti skrejceļiem jāizmanto viena ražotāja vienādi vai ekvivalenti augstas kvalitātes seguma materiāli un ražotāja noteiktā seguma uzklāšanas tehnoloģija. Organizējot Eiropas un Pasaules čempionātus junioriem (U18; U20; U23) ar lielu dalībnieku skaitu (vairāk kā 1000 sportistu), vieglatlētikas manēža ar multifunkcionalitāti tiks izmantota kā iesildīšanās vieta skriešanu un lekšanu disciplīnu dalībniekiem, bet vieglatlētikas treniņu laukums kalpos galvenokārt kā garo mešanu iesildīšanās vieta. EAA un WA rekomendē vienādus vai ekvivalentus (atšķiras seguma biezums) segumus sacensību un iesildīšanās vietās. Paredzamais segums, lai būtu iespējams nodrošināt gan iesildīšanās zonas, gan sacensību starta zonas ar līdzvērtīgu segumu: Polytan Rekortan M.
   3. Centrālajā sporta laukumā - sacensību segums, kas ir cietāks un plānāks, bet vieglatlētikas treniņu laukumā – treniņu segums, kas ir mīkstāks un biezāks. Seguma materiāla biezumu un veidu reglamentē WA seguma sertifikāts un tā parametrus nosaka pielietotais materiāls un uzklāšanas tehnoloģija.
   4. Paredzams tāds skrejceļu un citu vieglatlētikas sektoru ražotājs, kura ražotie materiāli, segumu sistēmas un uzklāšanas tehnoloģija ir sertificēti atbilstoši WA sertifikācijas prasībām un kurš savos parametros atbilst stadionu segumam, uz kāda tiek rīkotas EAA un WA čempionāti un augsta līmeņa sacensības, kā arī treniņprocesi.
   5. Izpildītājam jānodrošina, ka vieglatlētikas skrejceļu seguma pamatnes sagatavošanas un ieklāšanas procesā tehnisko uzraudzību veic seguma ražotāja pārstāvis lai nodrošinātu, ka seguma pamatne tiek sagatavota un segums ieklāts atbilstoši ražotāja prasībām. Izpildītājam 2.Objekta sporta infrastruktūra jāsertificē WA II stadiona būvniecības kategorijai (construction category).
   6. **Īpašas prasības 1.Objektam: Vieglatlētikas un futbola treniņu laukumi, teritorijas labiekārtojuma vieta un demontējamās ēkas:**
      1. Būvdarbu risinājumi ietver:
         1. Vieglatlētikas treniņu laukuma skrejceļu un sektoru pārbūve;
         2. Futbola treniņu laukuma pārbūve;
         3. Inženierkomunikāciju pārbūve un izbūve - drenāžas sistēma, elektronisko sakaru tīkli (ārējie), ūdensvada tīkli, apgaismojuma tīkli, elektroapgādes tīkli;
         4. Piegulošās teritorijas seguma atjaunošana;
         5. Stāvlaukuma un stāvvietu izbūve;
         6. Žoga pārbūve (teritorijas nožogojums, akustiskais žogs);
         7. Teritorijas labiekārtojuma elementu izbūve;
         8. Apstādījumu izbūve (koki, krūmi, ziemcietes);
         9. Esošās administratīvās ēkas un noliktavas demontāža;
         10. Konteinertipa ēkas pārcelšana.
      2. Vieglatlētikas treniņu laukumam jāatbilst vieglatlētikas iesildīšanās laukumu prasībām un primāri jānodrošina garo mešanu sektori, atbilstoši WA (<https://www.worldathletics.org/about-iaaf/documents/technical-information>) tehniskajām prasībām, kas attiecas uz treniņu laukuma izbūvi, organizējot Eiropas un Pasaules U18, U20 un U23 čempionātus, kā arī citas līdzīga līmeņa sacensības.
      3. Vieglatlētikas disciplīnu treniņu laukums veidojams kā iesildīšanās laukums vieglatlētiem pirms centrālajā sporta laukumā paredzētajām sacensībām. Sacensību starplaikos laukumā var tikt organizēti treniņi dažāda vecuma un līmeņa sportistiem vai skolu jaunatnei, atbilstoši Daugavas stadionā noteiktajai kārtībai.
      4. Jāveic ūdens necaurlaidīga gumijas seguma pamatnes izbūve un seguma ieklāšana vieglatlētikas skrejceliņa sektoram un vieglatlētikas sektoriem (tāllēkšanas/trīssoļlēkšanas sektors, kārtslekšanas sektors, lodes grūšanas sektors, diska un vesera mešanas sektors, šķēpmešanas sektors, augstlēkšanas sektors, ūdens šķēršļu bedres sektors). Seguma virskārtas krāsu toņiem jābūt noturīgiem pret ultravioletās gaismas iedarbību.
      5. Izpildītājam jāparedz Objekta teritorijas zonā esošo 2 ēku demontāža:
         1. Administratīvā ēka, būves kadastra apzīmējums 01000372003014, II.grupas ēka.
         2. Noliktava, būves kadastra apzīmējums 01000372003022, II.grupas ēka.
         3. Demontāžas ietvaros jāparedz veikt demontāžu visām pazemes inženierkomunikācijām, kas atrodas nojaucamo ēku tiešā tuvumā (demontāžas zonā), nav nepieciešamas un varētu traucēt vieglatlētikas treniņu laukuma un futbola treniņu laukuma izveidei.
   7. **Īpašas prasības 2.Objektam: Centrālais sporta laukums:**
      1. **Būvdarbu risinājumi ietver:**
         1. Vieglatlētikas skrejceļu un sektoru pārbūve.
         2. Dabīgā zāliena futbola laukuma pārbūve:
            1. Drenāžas sistēmas, elektronisko sakaru tīklu (ārējā), ūdensvada, laistīšanas sistēmas pārbūve;
            2. Futbola laukuma apsildes sistēmas izbūve (AVK-A) un esošā siltummezgla pārbūve (ST). Futbola laukuma apsildi paredzēts izbvēt no plastasas cauruļvadiem, kur maģistrālos cauruļvadus paredzēts izvietot tranšejā gar laukuma garāko malu. Lai futbola laukuma apkures cauruļvadi spētu nodrošināt vienmērīgu apkures jaudu visā futblola laukumā tiek apkures sistēmā tiek pielietota Tichelmana metode. Maģistrālos siltumtīklu cauruļvadus nav paredzēts izolēt. Izbūvējot apkures sistēmu, jāņem vērā pārējās komunikācijas. Futbola laukuma apsildei kā ekvivalents risinājums var tikt piedāvāts ar elektrības apsildes sistēmu.
         3. Siltumtīklu izbūve un pārbūve (SAT), atbilstoši SIA “Rīgas siltums” izsniegtajiem tehniskajiem noteikumiem. Esošā siltummezglā tiek paredzēts viens siltummainis apkures nodrošināšanai. Siltummaini paredzēts stiprināt uz montāžas rāmja. Primārāi pusei paredzēts pieslēgties pie esošajiem siltumtīkliem. Sekundārai pusei paredzēts pieslēgties pie laukuma apsildes sistēmas. Siltummezglā paredzēts cauruļvadus izbūvēt no tērauda cauruļvadiem un izolēt ar akmensvates izolāciju, kura pārklāta ar foliju. Visu iekārtu un materiālu virsmām, kas var tikt pakļautas korozijai, jāparedz antikorozijas pārklājums un aizsardzības pasākumi. Sistēmu montāžu, pārbaudi un nodošanu ekspluatācijā veikt saskaņā ar Latvijas būvnormatīviem, kā arī iekārtu un materiālu izgatavotājfirmu prasībām. Montāžas secību un hidrauliskās pārbaudes paredzēt atbilstoši Latvijas būvnormatīviem, tai skaitā veikt sistēmas skalošanu.
         4. Piegulošās teritorijas seguma atjaunošana.
         5. Cieta seguma izbūve zem esošā elektroniskā tablo.
         6. Žoga uzstādīšana.
         7. Apstādījumu izveide un labiekārtojuma elementu izbūve.
         8. Nožogojums izbūve aiz Daugavas ledus halles.
      2. Centrālajam sporta laukumam jāatbilst starptautiskajām sporta organizāciju prasībām, lai tajā varētu aizvadīt treniņprocesus un sacensības vieglatlētikā, futbolā, regbijā un citos sporta veidos. Centrālais sporta laukums paredzēts arī kultūras pasākumu norisēm, piemēram, Vispārējiem latviešu dziesmu un deju svētkiem un Latvijas skolu jaunatnes dziesmu un deju svētku rīkošanai, koncertiem un citu publisku pasākumu rīkošanai.
      3. Centrālā sporta laukuma vieglatlētikas skrejceļiem un vieglatlētikas sektoriem jāatbilst WA (<https://www.worldathletics.org/about-iaaf/documents/technical-information>) starptautiskajiem vieglatlētikas infrastruktūras noteikumiem, nodrošinot pilnu funkcionalitāti vieglatlētikas treniņu un sacensību norisei.
      4. Centrālajam sporta laukumam jāatbilst UEFA stadionu infrastruktūras noteikumiem, tas nozīmē, ka centrālajam futbola laukumam jāatbilst visām prasībām, kas definētas “UEFA Pitch Quality Guidelines. Natural turf pitch management – 2018 edition”. Izpildītājs nodrošina, ka veiktie būvdarb kvalitāte un līmenis atbilst visām prasībām, lai Pasūtītājs 2.Objekta esošo futbola sporta infrastruktūra var sertificēt UEFA IV stadiona kategorijai (UEFA stadium category) (UEFA Stadium Infrastructure Regulations).
      5. Jāveic ūdens necaurlaidīga (sarkanā vai zilā krāsā) gumijas seguma izbūve un ieklāšana vieglatlētikas skrejceliņa sektoram un vieglatlētikas sektoriem (tāllēkšanas/trīssoļlēkšanas sektors, kārtslekšanas sektors, lodes grūšanas sektors, diska un vesera mešanas sektors, šķēpmešanas sektors, augstlēkšanas sektors, ūdens šķēršļu bedres sektors).
3. **Būvdarbu laikā veikto izmaiņu ekspertīze, ja attiecināms**
   1. Būvdarbu laikā var tikt veikta būvniecības ieceres dokumentācijas izmaiņu ekspertīze šādos gadījumos:
      1. Pēc Pasūtītāja pieprasījuma un normatīvo aktu noteiktajos gadījumos;
      2. Rakstiski sniegti atzinumi par būvniecības ieceres dokumentācijas atbildīgā projektētāja vai Izpildītāja piedāvātajiem tehniskajiem risinājumiem;
      3. Atklātas neatbilstības būvniecības ieceres dokumentācijā.
4. **Autoruzraudzība**
   1. Autoruzraudzība - kontrole, ko veic Pasūtītāja izraudzītais pārstāvis – Autoruzraugs. Autoruzraudzību veic pēc projektēšanas darbu pabeigšanas līdz Objekta nodošanai ekspluatācijā, lai nodrošinātu Objekta realizāciju atbilstoši Būvprojektam.
   2. Objektā autoruzraudzība tiks veikta pēc nepieciešamības, bet ne retāk kā vienu reizi nedēļā, rūpīgi izpētot un pārbaudot paveiktos būvdarbus.
   3. Tiks veikta Objektā izpildītā darba kvalitātes kontrole un izpildītā darba atbilstības kontrole būvniecības ieceres dokumentācijā dotajiem risinājumiem.
   4. Tiks veiktas Objektā izmantoto būvizstrādājumu un būvmateriālu kvalitātes un atbilstības pārbaudes attiecībā pret būvniecības ieceres dokumentācijā norādītajiem.
   5. Tiks kontrolēts, lai Objektā būvdarbi tiktu veikti atbilstoši būvniecības ieceres dokumentācijai.
   6. Autoruzraudzība, konstatējot patvaļīgas atkāpes no būvniecības ieceres dokumentācijas vai Latvijas būvnormatīvu prasībām, tās fiksēs uz iepriekš sagatavotas formas veidlapas. Izpildītājam tiks dots laiks konstatēto nepilnību novēršanai, ja atkāpes netiks novērstas, tad Autoruzraudzība rīkosies normatīvajos aktos noteiktajā kārtībā.
   7. Ja Objektā tiks pielaistas atkāpes no būvniecības ieceres dokumentācijas un būs nepieciešams labojumu risinājums, tad risinājumu Autoruzraudzība Izpildītājam iesniegs papildrasējumu veidā. Visi papildrasējumi jāfiksē attiecīgajos (būvdarbu un/vai autoruzraudzības) žurnālos.
   8. Risinājumi, papildrasējumu veidā, tiks izstrādāti arī pēc attiecīgā Objekta atbildīgā būvdarbu vadītāja pieprasījuma telefoniski vai izmantojot e-pastu. Visas atkāpes no būvniecības ieceres dokumentācijas, kas saskaņotas ar būvniecības ieceres dokumentācijas autoriem un Pasūtītāju, jāfiksē attiecīgajos (būvdarbu un/vai autoruzraudzības) žurnālos.
   9. Autoruzraudzība, autoruzraudzības procesa beigās, Pasūtītājam un Izpildītājam iesniegs papildrasējumu sējumu, kurā apkopoti visi saskaņotie un attiecīgajos (būvdarbu un/vai autoruzraudzības) žurnālos fiksētie papildrasējumi.

# **KOPĒJĀS BŪVNIECĪBAS IZMAKSAS (BP/AU/B)**

Piedāvājuma cena (Līguma cena) ir nemainīga, izņemot gadījumus, kad tas ir paredzēts Nolikumā un/vai iepirkuma Līgumā. Pasūtītājs pieņem, ka Izpildītājs kā rūpīgs profesionālis ir izvērtējis visus pieejamos dokumentus, situāciju dabā, izvērtējis iespējamos riskus, kas saistīti ar darbu sezonalitāti un apzinājis visus iespējamos izdevumus un izmaksas uz piedāvājuma iesniegšanas brīdi un nākotnē būvdarbu veikšanas laikā.

# **Būvdarbu pārbaudes un pieņemšanas nosacījumi**

* 1. Darbu būvuzraudzību – darbu pārbaudi un pieņemšanu veic Pasūtītāja nozīmēts pārstāvis – Būvuzraugs.
  2. Pirms ikmēneša veikto darbu akta iesniegšanas Pasūtītājam, Izpildītājam ir pienākums saskaņot izpilddokumentāciju ar Būvuzraugu, uzrādot pilnu izpildokumentācijas komplektu. Ikmēneša veikto darbu aktu Pasūtītājam iesniedz 3 (trīs) eksemplāros. Izpildītājs ikmēneša izpildes (Forma 2 un 3) Pasūtītājam iesniedz arī elektroniski excel formātā Pasūtītāja norādītajai kontaktpersonai. Pasūtītājs ikmēneša izpildes (Forma 2 un 3) ikmēneša veikto darbu aktus saskaņo pēc Būvuzrauga saskaņojuma saņemšanas. Pasūtītājs var pieprasīt iepazīties ar izpilddokumentāciju.
  3. Kalendārā mēnesī veikto darbu ikmēneša izpildes (Forma 2 un Forma 3) noformējamas ar Izpildītāja, Pasūtītāja un Būvuzrauga parakstu līdz nākošā mēneša 10.datumam. Rēķinu par izpildītajiem darbiem iesniedz pēc Pasūtītāja un Būvuzrauga akcepta saņemšanas.
  4. Pabeidzot būvdarbus, Izpildītājs sagatavo un iesniedz Pasūtītājam veikto darbu pilnu izpilddokumentāciju 3 (trīs) oriģinālos komplektos, pilnībā nokomplektētu Objekta nodošanai ekspluatācijā (t.sk. atzinumus no tehnisko noteikumu izsniedzējiem u.c.), atbilstošu Latvijas Republikas normatīvajiem aktiem un Pasūtītāja prasībām, tā lai Objekts tiktu pieņemts ekspluatācijā ne vēlāk kā līdz būvdarbu izpildes termiņa beigām.
  5. Izpildītājs veic aktualizētas kadastrālās uzmērīšanas lietas un inženierteritorijas topogrāfijas pasūtīšanu un apmaksu.
  6. Izpildītājs veic citus pienākumus un pasākumus, kas izriet no Objekta sagatavošanas pieņemšanai ekspluatācijā.
  7. Izpildītājam ir pienākums pēc Pasūtītāja pieprasījuma sniegt atskaiti par Būvdarbu gaitu vai informāciju par būvdarbiem saistītiem jautājumiem. Atskaite vai informācija tiek iesniegta Pasūtītājam 3 (trīs) darba dienu laikā no Pasūtītāja pieprasījuma saņemšanas.
  8. Izpildītājam jānodrošina Darbu gaitas iknedēļas dokumentēšana ar fotogrāfijām. Kopā ar izpilddokumentāciju Pasūtītāja īpašumā jānodod 1 (viena) USB zibatmiņa ar fotogrāfijām, informācijai tajā jābūt sakārtotai strukturēti, sakārtotai pēc darbu veidiem un datumiem.
  9. Būvdarbi no Pasūtītāja puses tiek pieņemti pēc Objekta pilnīgas pabeigšanas un visu Pasūtītāja fiksēto iespējamo nepilnību novēršanas.
  10. Visu Līguma saistību izpildes aktu puses paraksta pēc Objekta būvniecības pabeigšanas un būvdarbu garantijas laika beigām, kā arī pēc visu garantijas laikā pieteikto garantijas darbu izpildes.

# **Uzdevumi un pienākumi darba aizsardzības un vides aizsardzības jomā**

* 1. Izpildītājam ir pienākums līguma izpildē ievērot likumdošanā noteiktās Darba aizsardzības prasības un normas veicot būvdarbus.
  2. Izpildītājam ir pienākums pirms būvdarbu uzsākšanas nosūtīt Valsts darba inspekcijai iepriekšēju paziņojumu par būvdarbu veikšanu.
  3. Iepriekšējā paziņojumā par būvdarbu veikšanu sniegto informāciju Izpildītājam jānovieto būvlaukumā redzamā vietā un, ja nepieciešams, to regulāri jāatjauno.
  4. Izpildītājam ir pienākums nodrošināt, ka līguma izpildē piedalās speciālists - darba aizsardzības koordinators, kurš pilda normatīvos noteiktos pienākumus.
  5. Izpildītāja pienākums ir nodrošināt, ka darba aizsardzības koordinators ir fiziska persona.
  6. Izpildītājam ir pienākums nodrošināt, ka pirms būvdarbu uzsākšanas tiek izstrādāts darba aizsardzības plāns.
  7. Izpildītājs nodrošina un veic visus atbilstošos un nepieciešams apkārtējās vides aizsardzības pasākumus būvniecības laikā, tostarp vides aizsardzības pasākumus, lai samazinātu un reģenerētu atkritumus, kas radušies apgaismojuma sistēmas uzstādīšanas laikā, ņemot vērā Ministru kabineta 2017.gada 20.jūnija noteikumu Nr.353 “Prasības zaļajam publiskajam iepirkumam un to piemērošanas kārtība” prasības.

# **Būvsapulces**

* 1. Būvdarbu organizatoriskie jautājumi tiek risināti un izskatīti būvsapulcēs, kurās piedalās atbildīgais būvdarbu vadītājs (vai cits Izpildītāja pilnvarots pārstāvis pēc nepieciešamības), Autoruzraugs, Pasūtītāja pilnvarots pārstāvis un Būvuzraugs, kā arī to pieaicinātās personas.
  2. Būvsapulces tiek sasauktas vienu reizi nedēļā, ja vien Puses nav vienojušās par citu būvsapulču sasaukšanas kārtību.
  3. Būvsapulču sasaukšanu un organizēšanu nodrošina Pasūtītāja pārstāvis vai Būvuzraugs. Būvsapulces notiek latviešu valodā.
  4. Būvsapulču protokolēšanu veic Izpildītājs. Protokolu visiem iesaistītajiem precizējumu veikšanai un saskaņošanai Izpildītājs nosūta elektroniski ne vēlāk kā 2 (divas) dienas pēc kārtējās būvsapulces.
  5. Būvdarbu vadītāja pienākums ir kvalitatīvi sagatavoties būvsapulcei – jāsagatavo un jāsniedz detalizētas atskaites par izpildītajiem un plānotajiem būvdarbiem, kā arī citiem ar būvdarbu Līguma izpildi saistītiem jautājumiem.
  6. Būtiski Izpildītāja jautājumi un informācija Pasūtītājam jāiesniedz tikai rakstiskā veidā un savlaicīgi vismaz 1 (vienu) dienu pirms būvsapulces.

# **Izbūvēto sistēmu ieregulēšana un testēšana pēc būvdarbu pabeigšanas**

* 1. Izpildītājs sistēmu ieregulēšanu un pārbaudi veic, nepārsniedzot kopējo būvdarbu izpildes termiņu.
  2. Veikt instruktāžu Pasūtītāja personālam, kā ieregulēt, uzturēt Objektu un tajā uzstādītās iekārtas.

1. **Īpašie pasākumi Objekta ekspluatācijas stadijā**
   1. Objekta ekspluatācijas pamatnosacījumi tiek izstrādāti un pilnveidojami būvdarbu laikā un tie iesniedzami Pasūtītājam līdz Objekta pieņemšanai ekspluatācijā.
   2. Ekspluatācijas pamatnosacījumi izstrādājami sekojošām sistēmām:
      1. Ūdensapgāde un kanalizācija;
      2. Centrālā sporta laukuma zāliena apsilde;
      3. Elektroapgāde;
      4. Laukumu un teritorijas apgaismojuma sistēma;
      5. Vājstrāvu sistēmas (videonovērošana);
      6. Ugunsdrošības sistēmas;
      7. Drenāžas sistēmas;
      8. Ekspluatācijas pamatnoteikumi jāizstrādā vieglatlētikas skrejceļu, vieglatlētikas sektoru segumam un futbola laukuma zālienam;
      9. Ekspluatācijas pamatnosacījumi sistematizējami tabulas veidā:

|  |  |  |  |  |  |
| --- | --- | --- | --- | --- | --- |
| **Sistēma** | **Iekārtas nosaukums** | **Iekārtas marka** | **Iekārtas atrašanās vieta** | **Iekārtas darbības apraksts** | **Ekspluatācijas un apkopes pamatnosacījumi** |
| *Piemēram: UK* |  |  |  |  |  |
| *EL* |  |  |  |  |  |

* + 1. Izstrādājams komplekss Objekta ekspluatācijas izdevumu aprēķins gada griezumā, iespējamās izmaksas sadalot pa mēnešiem.

# **Garantijas perioda saistību izpilde**

* 1. Veikt energoefektivitātes aprēķinus, ņemot vērā konkrētos būvniecības laikā un /vai garantijas periodā pielietotos būvmateriālus un iekārtas, ja attiecināms.
  2. Veikt instruktāžu Pasūtītāja personālam, kā ieregulēt, uzturēt Objektu un tajā uzstādītās iekārtas.
  3. Veikt garantijas perioda būvdarbus un citus darbus, kas ir attiecināmi uz paveikto darbu garantiju.
  4. Garantijas laiks tiek rēķināts no Būvdarbu nodošanas un pieņemšanas akta abpusējas parakstīšanas dienas.
  5. Izpildītājam ir jānodrošina, lai būvdarbos izmantoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas tiktu nodotas Pasūtītājam vienlaicīgi ar būvdarbu nodošanas un pieņemšanas akta iesniegšanu un Pasūtītājs tās varētu brīvi izmantot. Garantijas laiks nedrīkst būt īsāks par Izpildītāja piedāvāto un noteikumi nedrīkst būt sliktāki par tiem, ko nosaka vai piedāvā būvizstrādājumu ražotājs (pārdevējs, piegādātājs).
  6. Garantijas periodā Izpildītāja atbildība ir atrunāta Līguma noteikumos. Pasūtītājs ir atbildīgs par apsaimniekošanu un ikdienas uzturēšanu, kas nav Izpildītāja atbildībā un kompetencē (piem. Lietotāja radītie bojājumi).
  7. Ja pēc Izpildītāja labākajām pūlēm novērst atklātos defektus ne vēlāk kā 2 (divu) mēnešu laikā un pēc pārbaužu atkārtošanas (maksimums divas reizes) Izpildītājam neizdodas izturēt attiecīgo kompetento/kontrolējošo iestāžu pārbaudes, Pasūtītājam ir tiesības vai nu piemērot līgumā norādītos līgumsodus, vai piesaistīt citus uzņēmējus (speciālistus) defektu novēršanai un radušās izmaksas pieprasīt no Izpildītāja.
  8. Garantijas periodā Izpildītājam jānodrošina iespēja Pasūtītājam sazināties ar būvdarba vadītāju vai citu pieredzējušu inženieri, kurš piedalījies būvdarbu veikšanas laikā, lai operatīvi risinātu ar garantiju saistītus jautājumus.

# **Pielikumi**

|  |
| --- |
| * TS PIELIKUMS NR.1 - Daugavas stadiona vieglatlētikas un futbola treniņu laukuma, teritorijas labiekārtojums un ēku demontāžas būvniecības ieceres dokumentācija[[1]](#footnote-1); |
| un  TS PIELIKUMS Nr.2 - Daugavas stadiona centrālā sporta laukuma būvniecības ieceres dokumentācija[[2]](#footnote-2):  *(1\_Centralais\_sporta\_laukums;*  *2\_Treninu\_laukumi;*  *3\_Treninu\_laukuma\_SAT\_izbuve; 4\_Centrala\_sporta\_laukuma\_siltummezgla\_parbuve;*  *5\_Treninu\_laukuma\_ST\_tiklu\_parcelsana;*  *6\_Centralais\_sporta\_laukums\_akustiska\_siena;*  *7\_Treninu\_laukuma\_SAT\_parbuve)*   * TS PIELIKUMS NR.3 - Demontējamās admin\_ekas\_invent\_lieta, pdf. * TS PIELIKUMS NR.4 - Demontējamās noliktavas invent\_ lieta, pdf. |
|  |

1. [↑](#footnote-ref-1)
2. 1, Ievērībai. Uz šī iepirkuma izsludināšanas brīdi, atbilstoši būvniecības reglamentējošajos normatīvajos aktos noteiktajai kārtībai, būvniecības ieceres ir dažādās stadijās, posmos, proti, izstrādes stadijā, saskaņots ar pasūtītāju, izmaiņu veikšana, nodots saskaņot ar tehnisko nosacījumu izdevējiem, trešajām personām, gatavs iesniegšanai institūcijā, kur pilda būvvaldes funkcijas, saskaņota institūcijā , kura pilda būvvaldes funkcija.

   **!!! Ievērībai - Pretendents šī piedāvājumā sagatavošanai primāri vadās un izmanto Pasūtītāja sagatavotos Objektu Darba daudzumu un apjomu sarakstus (kuros ir ietverti paredzamie un plāņotie būvdarbu apjomi), bet būvniecības dokumentācija uz šī iepirkuma norises laiku ir informatīva un paredzēta/var tikt izmantota pilnvērtīgākai piedāvājuma sagatavošanai.**

   *Piezīme. Iepriekšējā konkursa norises procesa būvniecības dokumentāciju skatāma arī, piemēram,* [*https://www.eis.gov.lv/EKEIS/Supplier/Procurement/90403*](https://www.eis.gov.lv/EKEIS/Supplier/Procurement/90403)*, kurai, šī iepirkuma ietvaros, ir informatīva nozīme.* [↑](#footnote-ref-2)